Diari Oficial de la Generalitat Valenciana


Sumari del DOGV 6656, del 22-11-2011 (2011/11990)

DECRET 174/2011, de 18 de novembre, del Consell, pel qual s'autoritza la implantació d'ensenyaments universitaris oficials de màster en la Universitat de València-Estudi General.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/11860


Data del document
:   18-11-2011

Organisme emissor
:   Conselleria d'Educació, Formació i Ocupació

Tipus de document
:   Decret

Descriptors 

:   * Universitat de València
    * legislació
    * universitat
    * ensenyament superior
    * centre d'ensenyament

DECRET 174/2011, de 18 de novembre, del Consell, pel qual s'autoritza la implantació d'ensenyaments universitaris oficials de màster en la Universitat de València-Estudi General. [2011/11382]  
La Universitat de València-Estudi General ha sol·licitat autorització per a impartir els ensenyaments universitaris oficials conduents als títols de màster universitari següents: màster Erasmus Mundus en Psicologia del Treball, Organitzacions i Recursos Humans/Erasmus Mundus on Work, Organizational and Personnel Psychology; en Política, Gestió i Direcció d'Organitzacions Educatives; en Investigació, Tractament i Patologies Associades en Drogodependències; en Investigació i Intervenció en Ciències de l'Activitat Física i l'Esport; en Intervenció Psicològica en Àmbits Socials; en Història de la Ciència i Comunicació Científica; en Enginyeria Electrònica; en Estudis Hispànics Avançats: Aplicacions i Investigació; en Economia Social. Cooperatives i Entitats No Lucratives; en Dret Administratiu i de l'Administració Pública; en Ciències Actuarials i Financeres; en Bioestadística; en Benestar Social: Individual, Familiar i Grupal; en Atenció Sociosanitària a la Dependència; en Lectura i Comprensió de Textos; en Assessorament Lingüístic i Cultura Literària: Aplicacions al Context Valencià; i en Direcció d'Organitzacions i Instal·lacions de l'Activitat Física i de l'Esport.  
  
Així mateix, la Universitat de València-Estudi General ha sol·licitat autorització perquè el centre adscrit Florida Universitària puga impartir els ensenyaments universitaris oficials conduents al títol de màster universitari en Professor/a d'Educació Secundària.  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua sessió de 6 d'abril de 2011.  
Per mitjà de resolucions del Consell d'Universitats s'han verificat els respectius plans d'estudis de les ensenyances sol·licitades.  
L'Agència Valenciana d'Avaluació i Prospectiva ha emés els corresponents informes favorables.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 18 de novembre de 2011,  
  
  
DECRETE  
  
Article 1. Autorització d'ensenyances  
1. S'autoritza la Universitat de València-Estudi General per a implantar, en el curs 2009-2010, els ensenyaments universitaris oficials de máster conduents a la obtenció del títol de Màster Erasmus Mundus en Psicologia del Treball, Organitzacions i Recursos Humans/Erasmus Mundus on Work, Organizational and Personnel Psychology, per la Universitat de València-Estudi General, la Universitat de Barcelona, la Universitat Alma Mater Studiorum de Bologna, la Universitat de Coïmbra i la Universitat París Descartes.  
2. S'autoritza la Universitat de València-Estudi General per a implantar, en el curs 2010-2011, els ensenyaments universitaris oficials de màster que s'especifiquen en l'annex del present decret.  
  
Article 2. Autorització d'ensenyances al centre adscrit Florida Universitaria  
S'autoritza el centre adscrit Florida Universitaria per a implantar, en el curs 2010-2011, els ensenyaments universitaris oficials de Màster en Professor/a d'Educació Secundària.  
  
Article 3. Inscripció en el registre i els seus efectes  
La present autorització es comunicarà al Ministeri d'Educació per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 4. Renovació de la verificació i acreditació dels títols  
Abans del transcurs de quatre anys, a comptar de la data de la seua verificació inicial o des de la seua última acreditació, els títols universitaris oficials de màster hauran d'haver renovat la seua acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, en la redacció feta pel Reial Decret 861/2010, de 2 de juliol, de modificació de l'anterior.  
  
Article 5. Expedició dels títols  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació al gasto  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignada a l'esmentada conselleria, i, en tot cas, aquell haurà de ser atés amb els mitjans personals i materials de la universitat.  
  
Segona. Facultats d'aplicació i execució  
Es faculta el conseller d'Educació, Formació i Ocupació per a l'aplicació i execució del present decret.  
  
Alacant, 18 de novembre de 2011  
  
El president de la Generalitat,  
ALBERTO FABRA PART  
  
El conseller d'Educació, Formació i Ocupació,  
JOSÉ CISCAR BOLUFER  
  
  
ANNEX  
  
Màsters de la Universitat de València-Estudi General  
Curs 2010-2011  
  
1. Màster universitari en Política, Gestió i Direcció d'Organitzacions Educatives.  
2. Màster universitari en Investigació, Tractament i Patologies Associades en Drogodependències.  
3. Màster universitari en Investigació i Intervenció en Ciències de l'Activitat Física i l'Esport.  
4. Màster universitari en Intervenció Psicològica en Àmbits Socials.  
5. Màster universitari en Història de la Ciència i Comunicació Científica.  
6. Màster universitari en Enginyeria Electrònica.  
7. Màster universitari en Estudis Hispànics Avançats: Aplicacions i Investigació.   
8. Màster universitari en Economia Social. Cooperatives i Entitats No Lucratives.  
9. Màster universitari en Dret Administratiu i de l'administració Pública.  
10. Màster universitari en Ciències Actuarials i Financeres.  
11. Màster universitari en Bioestadística.  
12. Màster universitari en Benestar Social: Individual, Familiar i Grupal  
13. Màster universitari en Atenció Sociosanitària a la Dependència   
  
  
Interuniversitaris  
  
14. Màster universitari en Lectura i Comprensió de Textos, per les universitats de Salamanca i València-Estudi General.  
15. Màster universitari en Assessorament Lingüístic i Cultura Literària: Aplicacions al Context Valencià, per les universitats de València-Estudi General i Alacant.  
16. Màster universitari en Direcció d'Organitzacions i Instal·lacions de l'Activitat Física i de l'Esport, per les universitats d'Alcalá, Lleó i València-Estudi General.